text: Lad os leve, min Lesbia, og lad os elske, 
  og lad os ikke regne de strenge gamle 
  mænds rygter for én as værd. 
  Sole kan gå ned og stå op:
  Når vores korte lys én gang er slukket,
  vil vi have én evig nat at sove i.
  Giv mig tusind kys og hundred til,
  så tusind til og atter hundred,
  derpå endnu tusind og derefter hundred til. 
  Når vi så har regnet mange tusinder sammen,
  skal vi slette resulatet, så vi ikke kender det,
  og ingen ondsindet kan blive misundelig,
  når han ved, at der er så mange kys til.